ชินวรณ์ดันตั้งแบงก์ครูแก้หนี้
ชินวรณ์ดันตั้งธนาคารครูแก้หนี้ทั้งระบบมอบปลัดศธ.หาสูตรสางปัญหาครบวงจร ประชุมนัดแรก30มิ.ย.นี้&nbsp;
29 มิ.ย. 2553

ชินวรณ์ดันตั้งธนาคารครูแก้หนี้ทั้งระบบมอบปลัดศธ.หาสูตรสางปัญหาครบวงจร ประชุมนัดแรก30มิ.ย.นี้ 
นายชินวรณ์ บุณยเกียรติ รัฐมนตรีว่าการกระทรวงศึกษาธิการ เปิดเผยการแก้ไขปัญหาหนี้ครูว่า กำลังมีแนวคิดผลักดันตั้งธนาคารครู เพื่อช่วยเหลือการแก้ไขปัญหาหนี้สิน โดยมอบหมายให้นายเฉลียว อยู่สีมารักษ์ ปลัดกระทรวงศึกษาธิการเป็นประธาน เพื่อศึกษาและจัดทำข้อเสนอในแนวทางแก้ไขปัญหาหนี้สินครูทั้งระบบ ส่วนเรื่องอัตราดอกเบี้ยเงินกู้ต่ำ ที่จะร่วมกับทางกระทรวงการคลัง เพื่อออกเป็นโครงการเงินกู้ช่วยแก้ปัญหาหนี้สินครูทั้งระบบยังตอบอะไรไม่ได้ในตอนนี้ต้องรอหารือกับกระทรวงการคลังก่อน
ด้าน นายเฉลียวกล่าวว่า วันที่ 30มิ.ย. จะประชุมคณะทำงานพัฒนาชีวิตครูครั้งแรก โดยจะนำข้อมูลโครงการปล่อยเงินกู้ให้ครูที่ได้ดำเนินการมาในหลายโครงการมาประกอบการพิจารณาว่าส่งผลในการแก้ไขปัญหาหนี้สินครูได้มากน้อยแค่ไหน